৮৯ বছর বয়সে ধর্মেন্দ্রর চোখে অস্ত্রোপচার,সঙ্গে নেই নিজের কেউ !

ওয়েব ডেস্ক: ডান চোখে বাঁধা ব্যান্ডেজ। একাই হাসপাতাল থেকে ফিরলেন একসময়ের হার্টথ্রব বলিউড হিরো ধর্মেন্দ্র(Dharmandra)। মঙ্গলবার মুম্বইয়ে প্রবীণ এই অভিনেতাকে এই অবস্থায় হাসপাতাল থেকে একা বেরোতে দেখে অনেকেই অবাক হয়ে যান। দেখা যায় পাপারাৎজ্জিদের সঙ্গে তিনি চোখের অবস্থা সম্পর্কে কথা বলছেন। ভক্তরা তার দ্রুত আরোগ্য কামনা করেছেন।
কিন্তু ৮৯ বছর বয়সী এই অভিনেতার আশেপাশে ছিল না তাঁর স্ত্রী কন্যা বা কোন ছেলে। Instagram এ আজ এক পাপা রাজ্যে অভিনেতার একটি ভিডিও পোস্ট করেছেন। জানা যাচ্ছে বর্ষিয়ান অভিনেতার কর্নিয়ায় ট্রান্সপ্লান্টেশন(Cornea Transplant) হয়েছে।
ধর্মেন্দ্র বলেন ‘অভি ভি বহুত দাম হে বহুত জান রাখতা হু…. মেরে আখমে গ্রাফট হুয়া হ্যায়….!’ বর্ষিয়ান অভিনেতা দর্শক ও অনুরাগীদের প্রতি ভালবাসা প্রকাশ করেন।

আরও পড়ুন:দর্শক টানছে না ‘সিকন্দার’, ঈদের দিনে বুলেটপ্রুফ গ্লাসের ওপারে ভাইজান!

ধর্মেন্দ্রর এই অবস্থা দেখে এক অনুরাগী লিখেছেন, আপনার কি হয়েছে ধরমজি! দয়া করে নিজের যত্ন নিন। অন্য একজন লিখেছেন, ঈশ্বর আপনার মঙ্গল করুন। দয়া করে নিজেকে সামলে নেবেন। আপনার দ্রুত আরোগ্য কামনা করছি। নেটিজেনদের অনেকেরই প্রশ্ন এই অবস্থায় বর্ষিয়ান অভিনেতা একা কেন! তার পরিবারের লোকজন কোথায়!

বলিউডের বর্তমান আর এক হার্টথ্রব অভিনেতা সলমন খান ধর্মেন্দ্র সম্পর্কে সম্প্রতি বলেছেন যে তার বাবা সেলিম খান ছাড়া তিনি আর যাকে অনুসরণ করেন তিনি হলেন ধর্মেন্দ্র। শুধু তাই নয় তিনি ধর্মেন্দ্রর তিনটি হিট ছবি রিমেক করতে চান।

২০২৩ সালে করণ জোহর পরিচালিত ‘রকি অর রানি কি প্রেম কাহানি’তে শেষ দেখা গিয়েছিল ধর্মেন্দ্রকে।আরও অভিনয় করেছেন রণবীর সিং, আলিয়া ভাট, জয়া বচ্চন, শাবানা আজমি, তোতা রায় চৌধুরী, চূর্ণী গঙ্গোপাধ্যায় প্রমুখ। ছবিটি দর্শকদের কাছ থেকে প্রচুর ভালবাসা পেয়েছিল, একটি বক্স অফিসেও সুপারহিট হয়।
প্রসঙ্গত, গত বছর ধর্মেন্দ্র তার ৮৯ তম জন্মদিন পালন করেছিলেন দুই ছেলে সানি দেওয়াল(Sunny Deol) এবং ববি দেওয়লের(Bobby Deol) সঙ্গে। এ বছর ডিসেম্বরে অভিনেতা ৯০ তম জন্মদিন পালন করবেন।